laion/Wikipedia-Exotic huggingface dataset:
שיר אהבה (סרט)

שיר אהבה (באנגלית: Lovesong) הוא סרט דרמה אמריקאי משנת 2016, בבימויה של סו יונג קים, אשר כתבה את הסרט יחד עם בראדלי ראסט גריי. בסרט מככבות ג'נה מאלון וריילי קיאו, לצד ברוקלין דקר, איימי סימץ, מרשל צ'פמן, ריאן אגולד ורוזנה ארקט. בכורת הסרט הייתה בפסטיבל הסרטים סאנדנס ב-24 בינואר 2016. שרה (ריילי קיאו) נשואה לדין, שנעדר בשל נסיעות עבודה כמעט כל הזמן, ואינו מתעניין בחייה. להם ילדה קטנה, שבה מטפלת שרה לבדה. מתוך בדידותה הגדולה, מתקשרת שרה לחברתה הטובה מימי הלימודים, מינדי (ג'נה מאלון), שאותה לא ראה מזה שנים, והשתיים יוצאות למסע ספונטני, יחד עם בתה ג'סי. השתיים מדברות על אורח חייהן השונה. שרה משוכנעת שמינדי חיה חיי חופש והרפתקה, ואילו בתורה מינדי מופתעת לגלות פרטים שלא ידעה על חייה האישיים של שרה. אחרי לילה של העלאת זכרונות מחוויותיהן המיניות מעת הלימודים באוניברסיטה, השתיים מתנשקות, מה שמוביל לאינטימיות פיזית נוספת. ביום למחרת, נעלבת מינדי כשהיא מרגישה ששרה מתייחסת בנונשלנטיות למה שקרה ביניהן, מתוך מחשבה שזה פשוט היה חלק מהרפתקנותה המינית של מינדי. כשהן עוצרות בתחנת דלק, קונה מינדי כרטיס אוטובוס חזרה לביתה בניו יורק ועוזבת. כעבור שלוש שנים עם קשר מועט, מזמינה מינדי את שרה לחתונה שלה. שרה כעת פרודה מבעלה. בהתחלה, מרגישה שרה מודרת ומבודדת במערך ההכנות לחתונה, כמו שהיא מרגישה מנותקת מחייה של מינדי. אך מינדי מפתיעה את שרה בביקור בחדר המלון שלה, והשתיים מתקרבות מחדש. במסיבת הרווקות של מינדי הן שוב מתנשקות. ביום החתונה הן יוצאות לטיול ומדברות על המסע שערכו שנים קודם לכן, הלילה המשותף, והשנים של הנתק ביניהן. מינדי אומרת לשרה שהיא אוהבת אותה, ותמיד תאהב אותה. ועדיין, מינדי ממשיכה עם תוכניותיה, ומתחתנת. ג'נה מאלון - מינדי ריילי קיאו - שרה ברוקלין דקר - לילי איימי סימץ - קלואי מרשל צ'פמן - ג' סיקה ראיין אגולד - ליף רוזנה ארקט - אלינור קארי ג'וג'י פוקונאגה - דין ג'סי אוק גריי - ג'סי (גיל 3) סקיי אוק גריי - ג'סי (גיל 6) "שיר אהבה" זכה לביקורות חיוביות ממבקרי הקולנוע. יש לו דירוג של 81% באתר Rotten Tomatoes, בהתבסס על 26 ביקורות, עם דירוג ממוצע של 7.4/10. באתר Metacritic, יש לסרט ציון ממוצע משוקלל של 74 מתוך 100, בהתבסס על 14 מבקרים, ציון המעיד על "ביקורות חיוביות בכללי". "", במסד הנתונים הקולנועיים IMDb (באנגלית) "", באתר נטפליקס "", באתר AllMovie (באנגלית) "", באתר Rotten Tomatoes (באנגלית) "", באתר Box Office Mojo (באנגלית) "", באתר Metacritic (באנגלית) "", תסריט הסרט באתר Scripts.com (באנגלית) "", במסד הנתונים הקולנועיים KinoPoisk (ברוסית) Jagernauth, Kevin. "Sundance First Look: Jena Malone In 'Lovesong' & Paul Dano And Daniel Radcliffe In 'Swiss Army Man'". אורכב מ-המקור ב-2016-01-29. נבדק ב-2018-03-31. "Lovesong (2017)". Rotten Tomatoes. Fandango Media. "Lovesong Reviews". Metacritic. CBS Interactive.
שיר אהבה (פירושונים)

האם התכוונתם ל... שיר אהבה – סוגה שירית שיר אהבה (סרט) – סרט אמריקאי משנת 2016 שיר אהבה (סרט, 1947) – סרט על חיי רוברט שומן וקלרה שומן שיר אהבה (שיר של עפרה פוקס) – שיר של עפרה פוקס. מוכר גם בביצוע מלחינו, מתי כספי. שיר אהבה ישן – פזמון בסגנון בלדה מאת המשורר הישראלי נתן יונתן. שיר אהבה בדואי – פזמון מאת איציק ויינגרטן בביצוע של דויד ברוזה ויעל לוי
סביבון ענק

סביבון ענק (שם מדעי: Turbo marmoratus) הוא מין חילזון ימי בסוג סביבון. הוא הגדול שבמיני הסביבון, עם קונכייה בקוטר 15–18 סנטימטרים (5.9–7.1 אינץ'). הוא מכונה על כן Great Green Turban. חילזון זה נידוג באופן מסחרי בשל שכבת הדר העבה שבקונכייתו. המאפיין הבולט בחילזון זה הוא גודלו. קוטר הקונכייה שלו נע בין 15 ל-18 ס"מ, והיא כבדה ועבה. צורתה היא כדורית בקירוב (כלומר: היחס בין הגובה לרוחב הוא בקירוב 1). צבעה כאשר החילזון בחיים הוא ירוק עם תבניות משוישות בצבעי לבן וחום. לקונכייה יש 6–7 פיתולים והאחרון שבהם, פיתול הגוף, הוא העבה והגדול מכולם. כל הפיתולים קמורים למעט החלק שליד פתח הקונכייה. הקונכייה מגובששת, בייחוד בפיתול הגוף. מתחת לשכבת הצבע והגבשושיות נמצאת שכבה עבה של דר ("אם הפנינה"). לחומר זה יש ערך מסחרי, ולכן הסביבון הענק נידוג ומגודל בשביל לקצור ממנו את הדר, ולהפיק ממנו כפתורים, חרוזים וקישוטים אחרים. פתח הקונכייה עגול וגדול וחלקו הפנימי מצופה בשכבה נוצצת של דר. כאשר החילזון חי, את פתח הקונכייה סוגר מכסה גירני (operculum) עבה. הסביבון הענק חי בשוניות אלמוגים. הוא פעיל בלילה וניזון מאצות. הסביבון הענק חי בשוניות אלמוגים טרופיות באוקיינוס ההודי, מטנזניה ומדגסקר שבמערבו ועד אינדונזיה ואיי הפיליפינים שבמזרחו. הוא נמצא גם במערב האוקיינוס השקט ובחוף הצפוני של קווינסלנד באוסטרליה. מדיה וקבצים בנושא סביבון ענק בוויקישיתוף סביבון ענק, באתר NCBI (באנגלית) סביבון ענק, באתר האנציקלופדיה של החיים (באנגלית) סביבון ענק, באתר GBIF (באנגלית)
ממותה קולומביאנית

ממותה קולומביאנית המכונה גם ממותה מלכותית (שם מדעי: Mammuthus columbi) היא מין של יונק נכחד מהסוג ממותה שחי באמריקה הצפונית בתקופת הפליסטוקן עד תחילת ההולוקן. ממותה זו הייתה אחת מהגדולות ביותר שהיו בעולם. גובהה עלה על ארבעה מטרים ומשקלה מעל עשרה טונות. היא הייתה בעלת חטים ענקיים שהתעקלו למעלה והייתה מכוסה פרווה אך לא עבה ביותר. הממותה חיה ברחבי אמריקה הצפונית מצפון ארצות הברית ודרומה עד לקוסטה ריקה (לאחר ההחלפה האמריקנית הגדולה). היא חיה בעדרים ונראה שהייתה קיימת יחד עם הפלאו-אינדיאנים, תושבי אמריקה הקדמונים שצדו אותה ועזרו להיכחדותה. ממותה זו היא המאובן הלאומי בנברסקה (לצד הממותה הצמרית), בקרוליינה הדרומית ווושינגטון. האתר הגדול עם שרידים של ממותה נמצא הוא מרכז ממותה במקסיקו. מדיה וקבצים בנושא ממותה קולומביאנית בוויקישיתוף ממותה קולומביאנית, באתר NCBI (באנגלית) ממותה קולומביאנית, באתר האנציקלופדיה של החיים (באנגלית) ממותה קולומביאנית, באתר GBIF (באנגלית)
פיל אסייתי ישר-חט

פיל אסייתי ישר-חט (שם מדעי: Palaeoloxodon namadicus) הוא מין נכחד של בעל חדק קדום ממשפחת הפיליים. הוא היה שייך לסוג פלאולוקסודון וייתכן שהיה תת-מין של פיל ישר-חט, עקב מבנה דומה של חטיהם. שניהם היו שונים במראם ממראה הפילים המודרניים. מין זה חי באסיה, באזורים שבין הודו ליפן. מין זה חי בתקופת הפליסטוקן ונכחד לפני כ-24,000 שנה. ככל הנראה הוא היה בעל החדק הגדול ביותר מעולם. על פי מדידת עצמות הירך נראה לומר כי הוא הגיע לגובה של מעל 5.2 מטרים (17 רגל), ולמשקל של כ-22 טונות. פרצרתריום - "קרנף ענק", היונק היבשתי הגדול ביותר שחי אי-פעם פיל - פילים בני ימינו מדיה וקבצים בנושא פיל אסייתי ישר-חט בוויקישיתוף ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
ארקטותריום

ארקטותֶריום (שם מדעי: Arctotherium; מילולית, מיוונית: "דוב בהמה") הוא סוג קדום של דוב קדום שחי ברחבי אמריקה הדרומית, אליה היגר אחרי ההחלפה האמריקאית הגדולה. הוא קרוב משפחתו של דוב המשקפיים. הארקטותריום היה מין הדוב הגדול ביותר. הוא הגיע למשקל של שתי טונות ולגובה 2.3 מטר. ייתכן שהיה טורף היבשה (היונק) הגדול ביותר שחי אי פעם. היו לו לסתות חזקות, והוא יכול היה לשבור עצמות בנגיסה. דוב זה התפתח מדוב קצר-פנים שהיגר לאחר ההחלפה האמריקאית מאמריקה הצפונית יחד עם טורפי יבשה נוספים כגון הסמילודון, האריה האמריקאי, והיגואר. טורפים אלה, שהיו חדשים ביבשת, היו חזקים יותר מטורפיה הקדומים, בני קבוצת הספרסודונטה ועופות הטרף פורוסרקוסיים, והם הכחידו אותם. עם זאת, יש מחלוקת בין החוקרים האם הוא היה טורף, אומניבור בדומה לרוב הדובים, או אוכל צמחים. מדיה וקבצים בנושא ארקטותריום בוויקישיתוף ארקטותריום, באתר NCBI (באנגלית) ארקטותריום, באתר האנציקלופדיה של החיים (באנגלית)
סביבון (פירושונים)

האם התכוונתם ל... סביבון – צעצוע המסתובב על צירו; בקרב היהודים משמש הסביבון בעיקר כמשחק מסורתי לחג החנוכה גירוסקופ – מכשיר מדעי המשמש למדידה או שמירה של יציבות סביבון (חילזון) – סוג של חילזון ימי "סביבון סוב סוב סוב" – שיר עברי לחג החנוכה מאת לוין קיפניס
ממוטיים

ממוטיים (שם מדעי: Mammutidae) היא משפחת פרסתנים מסדרת הפילאים שחיו בתקופת האוליגוקן וההולוקן, מ-28 מיליון שנה עד 11,000 שנה לפני זמננו ונכחדו. למרות שמה של משפחה זו, הסוג ממותה משתייך למשפחה אחרת: משפחת הפיליים. בני המשפחה חיו ברוב הערבות והיערות של אמריקה הצפונית, אפריקה ואירואסיה. הם דמו במראם לפילים המודרניים והיו קרוביהם. הממוטיים היו שעירים וחלקם גם גדולים יותר מהפילים. המסטודון הגיע לגובה מרבי של 3.25 מטרים ולמשקל 11 טונות. Eozygodon Losodokodon זיגולופודון (Zygolophodon) מסטודון (Mammut) Sinomammut מדיה וקבצים בנושא ממוטיים בוויקישיתוף ממוטיים, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
חולדה אוגרת אפריקנית

חולדה אוגרת אפריקנית (שם מדעי: Cricetomys emini) הוא מין של מכרסם אפריקני ממשפחת הנסומיים וקרוב משפחה של חולדה אוגרת גמביאנית. למרות השם הוא איננו סוג של חולדה אך מכונה "חולדה" עקב דמיונו לה. זו חולדה באורך 25-35 ס"מ ואפילו עד 40 ס"מ. משקלה מגיע ל-1 קילוגרם. החולדה אפורה ודומה לחולדה למעט גודלה ולחייה הגדולות המזכירות אוגר. היא פעילת לילה. החולדה חיה בטבע ביערות בקצה השדות והסוואנות באפריקה. הם יודעות לטפס על עצים היטב. החולדות הן אוכלות כל. לעיתים היא מוכלאת עם החולדה האוגרת הגמביאנית ויוצרת צאצאים פוריים איתה. בדומה לחולדה הגמביאנית גם חולדה זו הפכה למין פולש באזורים שונים בעולם. מדיה וקבצים בנושא חולדה אוגרת אפריקנית בוויקישיתוף חולדה אוגרת אפריקנית, באתר ITIS (באנגלית) חולדה אוגרת אפריקנית, באתר NCBI (באנגלית) חולדה אוגרת אפריקנית, באתר Animal Diversity Web (באנגלית) חולדה אוגרת אפריקנית, באתר האנציקלופדיה של החיים (באנגלית) חולדה אוגרת אפריקנית, באתר GBIF (באנגלית) חולדה אוגרת אפריקנית באתר הרשימה האדומה של IUCN
שרקסטודון

שרקסטודון (שם מדעי: Sarkastodon; מילולית: "שיניים קורעות בשר") הוא סוג של טורף קדום ממשפחת האוקסינודונים ומסדרת הקראודונטים שהיו קרובי הטורפים המודרניים. חי בתקופת האאוקן לפני 35 מיליון שנה. יצור זה היה מגדולי הטורפים ומהגדולים שבבני סדרתו, אך קטן מהסימבאקובוואה. הוא שקל 800 ק"ג והיה קרניבור תוקפני שדמה לטיגריסים ולאריות המודרניים. השרקסטודון חי במדבר גובי במונגוליה. על פי מבנה שיניו היה היפר-קרניבור (אוכל בשר מובהק) עם מלתעות שדמו למלתעות צבוע ונועדו לרסק עצמות. הוא ניזון מציד של פרסתנים גדולים כמו קרנפיים, ברונתותריומים וכליקותריים אותם נשך בצוואר. יונק זה הופיע במשחק עולם היורה: המשחק. מדיה וקבצים בנושא שרקסטודון בוויקישיתוף שרקסטודון, באתר האנציקלופדיה של החיים (באנגלית) שרקסטודון, באתר GBIF (באנגלית)
אוקסינודונים

אוקסינודונים (שם מדעי Oxyaenidae) היא משפחת טורפים נכחדת מסדרת הקראודונטים הקדומים שהיו קרובי הטורפים המודרניים. הם חיו באירואסיה ביערות והערבות הקדומים. בני משפחה זו שחיו בתקופת הפלאוקן עד סוף האאוקן, היו יצורים קטנים שדמו לנמיות או לחתוליים והיו קטנים וגמישים. מבנה לסתותיהם היה חזק ונועד לרסק את עצמות טרפם ולאו דווקא לחתוך את הבשר. חלקם דמו מעט לחתולים והם נעו על כפות רגליהם. אחרים דמו יותר לנמיות ונעו עם כל הכף על הקרקע. רובם היו קטנים אך הגדול ביניהם השרקסטודון היה הגדול בבני הסדרה והגיע למשקל של 800 ק"ג. תת-משפחה Ambloctoninae סוג Ambloctonus סוג Dipsalodon סוג Dormaalodon סוג פלאוניקטיס (Palaeonictis) תת-משפחה Oxyaeninae סוג Dipsalidictis סוג מלפליס (Malfelis) סוג אוקסיאהינה (Oxyaena) סוג פטריופליס (Patriofelis) סוג Protopsalis סוג שרקסטודון (Sarkastodon) תת-משפחה Tytthaeninae סוג Tytthaena תת-משפחה Machaeroidinae סוג Apataelurus סוג מכיירואידס (Machaeroides) מדיה וקבצים בנושא אוקסינודונים בוויקישיתוף אוקסינודונים, באתר האנציקלופדיה של החיים (באנגלית) אוקסינודונים, באתר GBIF (באנגלית)
פורמולה 2 עונת 2018

עונת 2018 בפורמולה 2 היא העונה השנייה בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1. אירועי האליפות מתנהלים במקביל לאירועי הקטגוריה הבכירה. שארל לקלר, שזכה באליפות בעונה שעברה, עבר להתחרות עבור קבוצת סאובר בפורמולה 1. ג'ורג' ראסל, בעונתו הראשונה באליפות, זכה בתואר לאחר שניצח שבעה מרוצים. במהלך העונה הוחתם ראסל כנהג בקבוצת ויליאמס והוא צפוי להתחרות בשורותיה החל מעונת 2019. נהגים נוספים שעברו להתחרות באליפות הבכירה הוא לנדו נוריס שהוחתם על ידי קבוצת מקלארן ואלכסנדר אלבון שהוחתם בקבוצת טורו רוסו. רוי ניסני, נהג המרוצים הישראלי, חתם בקבוצת קמפוס הספרדית ויהיה הנהג הישראלי המתחרה בקטגוריה הבכירה ביותר בכל הזמנים. במהלך העונה צבר רק נקודה אחת והוחלף על ידי רוברט מהרי בשני האירועים האחרונים של העונה. 10 קבוצות ייקחו חלק באליפות, כאשר 2 קבוצות חדשות הצטרפו לאליפות לקראת העונה הנוכחית: קבוצת קארלין (Carlin) הבריטית וקבוצת שארוז רייסינג סיסטם הצ'כית. שארוז עזבה את סבב אליפות הפורמולה V8 3.5 ליטר, לאחר שזאת סיימה את דרכה בסיום עונת 2017. קבוצת Racing Engineering, שהשתתפה באליפות בעונה שעברה, החליטה לפרוש ולהתמקד בסבב הלה-מאן האירופאי בו היא לוקחת חלק. קבוצת פורטק מוטורספורט הייתה אמורה להצטרף בעונה במקומה של קבוצת Rapax שפרשה, אך נאלצה לוותר על המקום עקב מחסור בספונסר. בסופו של דבר קיבלה פורטק אישור לדחות בשנה את כניסתה לסבב והיא צפויה להצטרף בעונת 2019. מספר האירועים בעונה גדל מ-11 בעונה שעברה ל-12 בעונה הנוכחית (בכל אירוע 2 מרוצים, סה"כ 24 מרוצים). לאליפות נוספו מרוצים בצרפת וברוסיה. האירוע שהתקיים במסלול חרס בוטל. סרחיו סט קאמרה קבע את זמן ההקפה המהיר ביותר, אך הוא זינק למרוץ מהפיט ולכן לא קיבל את הנקודות הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים. הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה. אתר האינטרנט הרשמי של פורמולה 2 עונת 2018 (באנגלית) מדיה וקבצים בנושא פורמולה 2 עונת 2018 בוויקישיתוף אודי עציון, הפתעה לחג: רוי ניסני יתחרה בפורמולה 2, ynet ‏, 29 במרץ 2018 Roberto Merhi replaces Nissany at Campos for remainder of F2 season, Crash.net, 25 September 2018 Allen, Peter (9 בפברואר 2018). "F2 runner-up Artem Markelov to continue in 2018 with Russian Time". formulascout.com. נבדק ב-9 בפברואר 2018. {{cite news}}: (עזרה) World Series Formula V8 3.5 to end after 2017 season, Autosport, 17 Novembe 2017 Formula 2 shuffles teams entered for 2018 season, Autosport, 8 February 2018 Fortec Formula 2 entry on hold for one year, Autosport, 24 February 2018 F2, GP3 2018 schedules released, NBC sport, 6 November 2017
שמואל שור

שמואל שור (22 ביוני 1915 - 7 בספטמבר 2007) היה פרופסור לרדיולוגיה אבחנתית, ממייסדי הרפואה המודרנית בישראל. פרופסור שמואל שור, בנו של ההיסטוריון ד"ר אלכסנדר שור, נכדו של רבי יעקב שור, מצאצאי פרשן המקרא יוסף בכור שור, גדל בבית ציוני-דתי בפולין ועלה לארץ ישראל באוקטובר 1925. הוא גדל בירושלים, למד בבית המדרש למורים "מזרחי" ונשא לאשה את לאה הלר, בת הרב אברהם זיידה הלר. בנו רנן שור הוא קולנוען, במאי, מפיק, מחנך ומורה, והמנהל-המייסד של בית הספר סם שפיגל לקולנוע ולטלוויזיה. שור למד ביולוגיה באוניברסיטה העברית ורפואה באוניברסיטת פדובה ואוניברסיטת בולוניה באיטליה. הוא השתלם ברנטגן, עבד בבית חולים הדסה בירושלים, במחלקתו של הפרופ' אברהם דרוקמן, נשלח להשתלמות במיניאפוליס ארצות הברית אצל הרדיולוג פרופסור ליאו ריגלר, ושימש כרופא ראשי במחלקה הרנטגנית במרכז רפואי הדסה. ב-1957 הקים את המחלקה הרנטגנית בבתי החולים העירוניים-ממשלתיים של תל אביב (איכילוב, רוקח, הקריה) ושימש כמנהל המחלקה במשך 24 שנה עד פרישתו לגמלאות. מאוחר יותר ניהל את המחלקה הרנטגנית בבית חולים וולפסון בחולון. בשנות ה-60 הראשונות חבר לחיים שיבא, אנדרה דה-פריס ופריץ דרייפוס, להקמת בית הספר לרפואה באוניברסיטת תל אביב. ב-1967 מונה לפרופסור מן המניין באוניברסיטת תל אביב. לאחר מכן, שימש כדיקן בית הספר ללימודי המשך ברפואה בין השנים 1968-1973 וכראש החוג לרדיולוגיה אבחנתית בשנים 1973-1978. פרופסור שמואל שור היה מבכירי חוקרי הרדיולוגיה האבחנתית בישראל וזכה למעמד ומוניטין בינלאומיים. שור ייסד ב-1961 את ימי העיון השנתיים לרדיולוגיה על שם ליאו ריגלר וזימן מדי שנה למרכז הרפואי של תל אביב את בכירי העולם בתחום. בנוסף, פרסם מאות מאמרים בכתבי עת מקצועיים בעולם ובישראל והעמיד כמורה דורות רבים של רדיולוגים. בשנת 2005 זכה בתואר עמית כבוד של בית הספר ללימודי המשך ברפואה באוניברסיטת תל אביב ושל איגוד הרדיולוגים בישראל. נפטר ב-7 בספטמבר 2007 והוא בן 92 שנה. מדיה וקבצים בנושא שמואל שור בוויקישיתוף אתר משפחתי, 1000 שנות שור, העוסק בדמותו של שמואל שור(הקישור אינו פעיל)
גן החיות שלנו

גן החיות שלנו (באנגלית: Our Zoo) היא סדרת טלוויזיה בריטית של ערוץ BBC One, ששודרה מ-3 בספטמבר 2014 עד 8 באוקטובר אותה שנה. את הסדרה בת שישה פרקים כתב מאט צ'רמן וביים אנדי דה אמוני. זהו סיפורו של ג'ורג' מוטרסהד, ועל חלומו להקים גן חיות ללא כלובים, על בני משפחתו ועל מאבקם להקים את גן החיות של צ'סטר מול התנגדות תושבי המקום. לי אינגלבי – ג'ורג' מוטרסהד ליז וייט – ליזי מוטרסהד אן ריד – לוסי מוטרסהד פיטר וייט – אלברט מוטרסהד ראלף ליטל – בילי אטקינסון סופיה מיילס – ליידי קתרין לונגמור סטיבן קמפבל מור – הכומר אהרון וב אמיליה קלארקסון – מיוריאל מוטרסהד הונור ניפסי – ג'וּן מוטרסהד ג'סיקה רנסום – גברת פולי פורד הסדרה "גן החיות שלנו" הוזמנה על ידי דני כהן ובן סטיבנסון עבור ערוץ BBC One. את הרעיון הציגו אנשי Aenon, חברת ההפקות בניהולו של אדם קמפ, בני חברת ההפקות Big Talk Productions. הצילומים נערכו בליברפול, כמו גם בוולטון הול שבוורינגטון ובאבני הול שבצ'ידל. כשה-BBC הודיע על כך שלא תהיה עונה שנייה לסדרה, הופתעו רבים מחובבי הסדרה. ב-10 בדצמבר 2014 פורסמה עצומת בעיתון צ'סטר כרוניקל בתקווה לחדש את הסדרה. אחרי יום אחד חתמו על העצומה יותר מ-1000 איש. למרות מאמצים אלה הסדרה לא חודשה לעונה נוספת. אתר האינטרנט הרשמי של גן החיות שלנו (באנגלית) "גן החיות שלנו", במסד הנתונים הקולנועיים IMDb (באנגלית) "גן החיות שלנו", במסד הנתונים הקולנועיים KinoPoisk (ברוסית) "Drama series to focus on battle to build Chester Zoo". Szalai, George (9 במאי 2013). "BBC Orders Drama Series Featuring Charles Dickens Characters". The Hollywood Reporter. נבדק ב-4 באפריל 2014. {{cite news}}: (עזרה) Chapman, Stephen (9 במאי 2013). "BBC One commissions Manchester bombing and Chester Zoo dramas". Prolific North. נבדק ב-4 באפריל 2014. {{cite news}}: (עזרה) "Cast announced for new BBC One drama Our Zoo (w/t)". BBC. 24 במרץ 2014. נבדק ב-4 באפריל 2014. {{cite news}}: (עזרה) Davis, Laura (31 במרץ 2014). "In pictures: Meet the woman whose childhood at Chester Zoo inspired a new BBC drama". Liverpool Echo. נבדק ב-4 באפריל 2014. {{cite news}}: (עזרה) Morgan, David (28 במרץ 2014). "BBC drama about early days of Chester Zoo to be filmed at Walton Hall". This is Cheshire. נבדק ב-4 באפריל 2014. {{cite news}}: (עזרה) Davis, Matthew (23 באפריל 2014). "TV crew causes damage to grounds of historic Abney Hall". Manchester Evening News. נבדק ב-25 באוגוסט 2014. {{cite news}}: (עזרה) "BBC confirms no second series of Our Zoo (w/t)". BBC. 9 בדצמבר 2014. נבדק ב-30 באפריל 2015. {{cite news}}: (עזרה) De Lucia, Carmella (10 בדצמבר 2014). ""Hundreds sign Chester Chronicle online petition to appeal for return of Our Zoo"". נבדק ב-27 בנובמבר 2016. {{cite news}}: (עזרה)
הראשון בין המעטים

הראשון בין המעטים (בבריטניה: The First of the Few, בארצות הברית: Spitfire) הוא סרט ביוגרפי בריטי בשחור-לבן משנת 1942 בהפקתו ובבימויו של לסלי הווארד המשחק בסרט בתפקיד ראשי של ר.ג'י. מיצ'ל (אנ'), מפתח מטוס הקרב סופרמרין ספיטפייר. שם הסרט הוא הרמז מדבריו הנודעים של וינסטון צ'רצ'יל בעת הקרב על בריטניה: "מעולם בסכסוך אנושי, לא חבו רבים כל כך, הרבה כל כך, למעטים כל כך." זה היה סרטו האחרון של לסלי הווארד, ב-1 ביוני 1943 הוא נהרג עת טס במטוס DC-3 דקוטה בטיסה 777 של BOAC מליסבון ללונדון. המטוס הופל על ידי מטוס קרב גרמני מעל מפרץ ביסקיה. המוזיקה לסרט חוברה על ידי המלחין הבריטי ויליאם וולטון. ב-1943 ריכז וולטון את המוזיקה לסרט ביצירה תזמרתית בשם "ספיטפייר פרלוד ופוגה". הסרט הופק בימי מלחמת העולם השנייה ונחשב כסרט תעמולה. המפיק ההוליוודי סמואל גולדווין הסכים לשחרר את השחקן דייוויד ניבן תמורת זכויות ההפצה בארצות הברית. הוא גם שינה את שם הסרט לשם יותר קצר ושיווקי "ספיטפייר". הסרט מתחיל ביומני קולנוע על התקדמות הגרמנים באירופה עם ציטוטים מדבריהם של היטלר, גבלס וגרינג על סופה של בריטניה ולבסוף קולו של וינסטון צ'רצ'יל המבטיח שהעם הבריטי יילחם עד לניצחון. ב-15 בספטמבר 1940, אחד הימים המכריעים בקרב על בריטניה. טייסי להק מטוסי ספיטפייר מתכוננים לפקודת המראה. הם מחליפים דעות בקשר לעליונותו של הספיטפייר. מפקדם הוא ג'פרי קריפס (דייוויד ניבן) מתחיל לספר להם על מתכנן המטוס והסרט ממשיך בפלשבק. שנת 1922 רג'נלד מיצ'ל (לסלי הווארד) הוא מהנדס אווירנאוטיקה בחברת סופרמרין המייצרת מטוסים ימיים. הוא מתבונן עם אשתו דיאנה (רוזמונד ג'ון) בשחפים ומשתף אותה בתוכניתיותיו לבנות מטוס ממקשה אחת כמו השחפים, שיהיה מהיר יותר ממטוסים המקומיים ויזכה במקום ראשון בגביע שניידר (אנ') למטוסים ימיים. ג'פרי קריספ (דייוויד ניבן) הוא חבר ותיק של מיצ'ל שהיה טייס במלחמת העולם הראשונה וכעת מובטל. הוא מגיע למיצ'ל בבקשת עבודה ומתקבל כטייס ניסוי. מיצ'ל משכנע את מנהלי החברה לייצר מטוס לפי תוכניתו וקריספ מטיס אותם וזוכה במקום ראשון בבלטימור ארצות הברית ב-1923, וב-1927 בוונציה. בתחילת שנות ה-30 הוא נוסע לחופשה בגרמניה ונפגש עם וילי מסרשמיט וקצינים נאציים המספרים לו כי הם מתחילים לבנות מטוסי קרב למרות הסכם ורסאי. הוא חוזר לבריטניה, מתחיל לתכנן את מטוס הספיטפייר ומשכנע את הנרי רויס להתקין מנועי רולס רויס מרלין במטוס החדש. מיצ'ל עובד עד אפיסת כוחות. הרופא אומר לו שיש לו שמונה חודשים אם לא ינוח אבל מיצ'ל מסרב. לבסוף מושלם האבטיפוס הראשון של הספיטפייר. קריפס מטיס אותו בהצלחה מעל ביתו של מיצ'ל ומנופף לו. מיצ'ל מנופף בחזרה ומת. העלילה חוזרת להווה, הטייסים ומפקדם מוזנקים ונלחמים בהצלחה במטוסי הגרמנים. קריספ מסתכל למעלה ואומר "מיץ', הם אינם יכולים על הספיטפייר". מסרט יש מספר אי דיוקים שנעשו כדי להעניק לו עומק דרמטי. דמותו של ג'פרי קריפס היא פיקטיבית ומורכבת משילוב של כמה טייסי ניסוי של מיצ'ל. מיצ'ל אמנם ביקר בגרמניה אך לא נפגש עם וילי מסרשמיט. מיצ'ל לא מת מעומס עבודה אלא מסרטן המעי הגס. מיצ'ל לא מת בעת הטיסה של האבטיפוס הראשון אלא 15 חודשים לאחר מכן. מדיה וקבצים בנושא הראשון בין המעטים בוויקישיתוף "הראשון בין המעטים", במסד הנתונים הקולנועיים IMDb (באנגלית) "הראשון בין המעטים", באתר AllMovie (באנגלית) "הראשון בין המעטים", באתר Rotten Tomatoes (באנגלית) "הראשון בין המעטים", במסד הנתונים הקולנועיים KinoPoisk (ברוסית) וילאם וולטון: ספיטפייר פרלוד ופוגה, באתר יוטיוב סצנת הסיום של "הראשון בין המעטים", באתר יוטיוב
ספידי (קומיקס)

האם התכוונתם ל... רוי הרפר (קומיקס) – דמות של גיבור-על המופיעה בחוברות הקומיקס "החץ הירוק", שפעל תחת הזהות "ספידי". ספידי (מיה דירדן) – דמות גיבורת-על המופיעה בחוברות הקומיקס "החץ הירוק", השנייה שפעלה תחת הזהות "ספידי".
הגלקסיה הננסית רועה דובים II

הגלקסיה הננסית רועה דובים II, היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-137,000 שנות אור ממערכת השמש. הגלקסיה התגלתה בשנת 2007 במרחק זוויתי של כ-1.7 מעלות מדרום-דרום-מערב לגלקסיה הננסית רועה דובים I, וכמוה, אף היא גלקסיית לוויין של שביל החלב, אך בניגוד להערכה הראשונית שהן קרובות זו לזו, הגלקסיה הננסית רועה דובים I רחוקה בהרבה והמרחק אליה הוא כמעט כפול. גודלה הזוויתי של הגלקסיה הוא כ-8.4 דקות קשת שממרחקה שקול לקוטר של כ-350 שנות אור וזו אחת הגלקסיות הקטנות ביותר שמוכרות. בהירותה המוחלטת היא מדרגה 2.7- ששקולה לעוצמת הארה של כ-1,000 פעמים עוצמת ההארה של השמש, בהירות דומה לשל ענק בהיר אחד, וזו אחת הגלקסיות העמומות ביותר שמוכרות. מסתה של הגלקסיה אינה ידועה במדויק, אך המסה של הכוכבים שבה היא נמוכה מאוד ומוערכת בכ-1,000 מסות שמש בלבד. ממדידת מהירות התנועה של הכוכבים בגלקסיה נראה שבדומה לגלקסיות האחרות מסוגה, כמעט כל המסה של הגלקסיה היא של חומר אפל שטיבו אינו ידוע, ומסתה הכוללת היא לפחות פי 3,000 מהמסה הנראית, כלומר הכוכבים שבה מהווים לכל היותר שליש אחוז ממסתה. הגלקסיה הננסית רועה דובים II, בבסיס הנתונים SIMBAD לגרמי שמיים אסטרונומיים SIMBAD: Bootes II Dwarf Galaxy A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 16 (2012) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012) S. M. Walsh, H. Jerjen & B. Willman: A Pair of Boötes: A New Milky Way Satellite, The Astrophysical Journal, Vol. 662, Iss. 2, p. L83 (2007)